Izrada prezentacije: **PREDSTAVLJANJE TEHNIČKE TVOREVINE**

1. Prezentacija treba imati **barem 7 slajdova** u što su ubrojeni prvi Naslovni i zadnji Odjavni slajd
2. U prezentaciji **obavezno** treba koristiti slijedeće vrste slajdova: **Naslovni**, **Naslov i sadržaj**, **Dva sadržaja** i za odjavni slajd odabrati kod dodavanja vrstu slajda **Prazno**.
3. Odabrati odmah na početku neku **temu** s kartice Dizajn
4. Za **naslovni** slajd odabrati **posebni prijelazni efekt** kao i za **odjavni slajd**, a za sve slajdove između odabrati **isti prijelazni efekt** (ukupno tri različita prijelazna efekta u prezentaciji)
5. Dodavanje **animacijskih efekata** na **barem 3 slajda** (koristiti ulazne efekte)
6. Na **odjavnom** slajdu na tekst **„Hvala na pažnji…“** primijeniti nakon Ulaznog i efekt Isticanja, a zatim i Izlazni efekt kojim tekst nestaje (odlazi) sa slajda , nakon čega se pojavljuje tekstni okvir u kojem piše **„Kraj“.**
7. Na **natuknice** na slajdovima primijeniti animacijski efekt **Potez**, nastajanje **s** **lijeva**, a tko želi može i animirati svako slovo, to jest postaviti u efektu Animiraj tekst po slovu.
8. Na **sve slike** u prezentaciji primijeniti **ulazni efekt**
9. Na naslovnom slajdu napisati u podnaslovu **Izradio: Svoje ime i prezime i razred,** te školsku godinu (2023/2024)
10. Na **odjavnom** slajdu koristiti **obavezno** **WordArt** (ukrasna slova), a po želji i na Naslovnom slajdu i u naslovima slajdova
11. Kao drugi slajd (odmah iza naslovnog) opisati **namjenu Tehničke tvorevine** i postaviti sliku.
12. Treći slajd je o nastanku TT (ako ima izumitelja spomenuti ga) , kada se prvi put javlja i eventualno kratki povijesni razvoj
13. Četvrti slajd bi trebao biti **slika TT** na kojoj bi se objasnili **Glavni dijelovi**
14. Peti slajd nešto napisati o **korištenju i održavanju**
15. Šesti slajd: **Utjecaj na okoliš i način zbrinjavanja** nakon proteka radnog vijeka
16. Prezentacija može imati i više slajdova (paziti da se ne pretjeruje s brojem natuknica i slika)
17. Posebno **obratiti pažnju na redoslijed primjene animacijskih efekata** (Primjer: kod slajda na kojem se prikazuju glavni dijelovi TT prvo se pojavljuje naslov, zatim slika jedno iza drugog bez „klikanja“ mišem (Početak efekta: Poslije prethodnog). Nakon toga se na svaki klik mišem pojavljuje po jedan tekstni okvir i strelica u kojima se navode nazivi glavnih dijelova, ali dopušteno je i da se svi pojave jedan iza drugog bez klikanja mišem kao što je napravljeno u oglednom primjeru.
18. Prezentaciju treba nazvati **TT.pptx** i spremiti je u mapu C:\LanSchoolFiles školskom računalu
19. **Prezentacija se izrađuje u školskom blok satu u učionici informatike.**

**Primjer gotove prezentacije** u kojoj je primijenjeno sve navedeno, pa i više od toga je **Bicikl.pptx**

Sve potrebne materijale treba pripremiti kod kuće (slike, tekst,..), dakle cijeli **nacrt prezentacije**, a zatim je **izraditi u dva školska sata**.